มะลิ

มะลิ เป็นไม้พุ่มหรือไม้เถาในวงศ์มะลิ มีประมาณ 200 ชนิด มีถิ่นกำเนิดในพื้นที่เขตร้อนและกึ่งเขตร้อนในแถบทวีปยุโรป เอเชีย และแอฟริกา ลักษณะดอกและกลิ่นมีความแตกต่างกันไปตามแต่ละชนิดหรือพันธุ์

**ลักษณะทางพฤกษศาสตร์**
มะลิมีทั้งชนิดไม้ผลัดใบและไม้ไม่ผลัดใบที่ลำต้นตั้งตรงหรือกางออก หรือเป็นไม้พุ่มและไม้เถา ใบเรียงใบแบบตรงข้ามหรือเรียงใบแบบสลับ สามารถเป็นใบเดี่ยว มีสามใบ หรือเป็นแบบขนนก ดอกมีเส้นผ่านศูนย์กลางราว abbr=on มีสีขาวหรือเหลือง บางชนิดมีสีแดงเรื่อ ดอกแบบช่อกระจุก หนึ่งกระจุกมีอย่างน้อยสามดอก บางชนิดเป็นดอกเดี่ยวที่ปลายแขนง แต่ละดอกมี 4 - 9 กลีบดอก มี 2 ช่อง และ 1 - 4 ออวุล มีเกสรเพศผู้ที่มีก้านชูอับเรณูสั้นๆ 2 เกสร ใบประดับรูปแถบหรือรูปไข่ วงกลีบเลี้ยงรูประฆัง ดอกมีกลิ่นหอม ผลแบบเบอร์รี เปลี่ยนเป็นสีดำเมื่อสุก
จำนวนโครโมโซมพื้นฐานของสกุลคือ 13 สปีชีส์ส่วนมากเป็น diploid (2n=26) อย่างไรก็ตาม ยังมี polyploidy (จำนวนโครโมโซมมากกว่าปกติ) ปรากฏอยู่ในธรรมชาติ โดยเฉพาะใน Jasminum sambac (2n=39), Jasminum flexile (2n=52), Jasminum primulinum (2n=39), และ Jasminum angustifolium (2n=52)

**การกระจายพันธุ์และถิ่นอาศัย**
มะลิมีถิ่นกำเนิดในเขตร้อนและกึ่งเขตร้อนในพื้นที่ทวีปเอเชีย, ทวีปแอฟริกา, และออสตราเลเซีย มีประมาณ 200 ชนิด มีเพียงชนิดเดียวที่มีถิ่นกำเนิดในยุโรป มีศูนย์กลางความหลากหลายในเอเชียใต้และเอเชียตะวันออกเฉียงใต้
แม้ว่าจะไม่มีถิ่นกำเนิดในยุโรป มะลิหลายชนิดได้ปรับตัวกลายเป็นพืชพื้นถิ่นในแถบเมดิเตอร์เรเนียน เช่น มะลิสเปน (Jasminum grandiflorum) ที่มีถิ่นกำเนิดจากประเทศอิหร่านและทางตะวันตกของเอเชียใต้ และปัจจุบันได้กลายเป็นพืชท้องถิ่นในคาบสมุทรไอบีเรีย
Jasminum fluminense (บางครั้งถูกเข้าใจผิดเป็นมะลิบราซิล) และ Jasminum dichotomum (Gold Coast Jasmine) เป็นชนิดพันธุ์ต่างถิ่นที่รุกรานในรัฐฮาวายและรัฐฟลอริดา Jasminum polyanthum เป็นชนิดพันธุ์ต่างถิ่นที่รุกรานในประเทศออสเตรเลียเช่นกัน

**อนุกรมวิธาน**
สปีชีส์ภายใต้สกุล Jasminum จัดอยู่ภายใต้เผ่า Jasmineae ของวงศ์ Oleaceae Jasminum แบ่งเป็น 5 หมู่ ประกอบด้วย Alternifolia, Jasminum, Primulina, Trifoliolata, และ Unifoliolata ชื่อสกุลกลายมาจากคำว่า Yasameen ("ของขวัญจากพระเจ้า") ในภาษาเปอร์เซียมาเป็นภาษาอาหรับและภาษาละติน

**สปีชีส์**
ประกอบด้วย:- J. abyssinicum Hochst. ex DC.  – forest jasmine - J. adenophyllum Wall.  – bluegrape jasmine, pinwheel jasmine, princess jasmine - J. angulare Vahl- J. angustifolium (L.) Willd.- J. auriculatum Vahl  – Indian hasmine, needle-flower jasmine - J. azoricum L.- J. beesianum Forrest & Diels  – red jasmine - J. dichotomum Vahl  – Gold Coast jasmine - J. didymum G.Forst.- J. dispermum Wall.- J. elegans Knobl.- J. elongatum (P.J.Bergius) Willd.- J. floridum Bunge- J. fluminense Vell.- J. fruticans L.- J. grandiflorum L.  – Catalonian jasmine, jasmin odorant, royal jasmine, Spanish jasmine - J. humile L.  – Italian jasmine, Italian yellow jasmine - J. anceolarium Roxb.- J. mesnyi Hance  – Japanese jasmine, primrose jasmine, yellow jasmine - J. multiflorum (Burm.f.) Andrews  – Indian jasmine, star jasmine, winter jasmine - J. multipartitum Hochst.  – starry wild jasmine - J. nervosum Lour.- J. nobile C.B.Clarke- J. nudiflorum Lindl.  – winter jasmine - J. odoratissimum L.  – yellow jasmine - J. officinale L.  – common jasmine, jasmine, jessamine, poet's jasmine, summer jasmine, white jasmine - J. parkeri Dunn  – dwarf jasmine - J. polyanthum Franch.- J. sambac (L.) Aiton  – Arabian jasmine, Sambac jasmine - J. simplicifolium G.Forst.- J. sinense Hemsl.- J. subhumile W.W.Sm.- J. subtriplinerve Blume- J. tortuosum Willd.- J. urophyllum Hemsl.

**ความเกี่ยวข้องกับวัฒนธรรมและชนชาติ**
เนื่องจากมะลิมีหลายพันธุ์ และขึ้นอยู่ในภูมิภาคเอเชีย มะลิจึงมีความสำคัญต่อวัฒนธรรมของชนชาติต่างๆ ในแถบเอเชียใต้ และตะวันออกเฉียงใต้- คนไทยนิยมนำดอกมะลิมาใช้ลอยน้ำเย็นเพื่อดื่ม ตกแต่ง ร้อยเป็นมาลัยบูชาพระ และทำเครื่องหอม นอกจากนี้มะลิยังเป็นสัญลักษณ์ของวันแม่ด้วยมีสีขาวบริสุทธิ์ ส่งกลิ่นหอมได้ไกลและได้นาน อีกทั้งยังออกดอกได้ตลอดทั้งปี โดยตีความเปรียบกับความรักบริสุทธิ์ของแม่ที่มีต่อลูกไม่เสื่อมคลาย- มะลิ (melati putih) เป็นดอกไม้ประจำชาติของประเทศอินโดนีเซีย- มะลิฉัตร หรือ มะลิลา (Arabian jasmine) เป็นดอกไม้ประจำชาติของประเทศฟิลิปปินส์

**อ้างอิง**

**แหล่งข้อมูลอื่น**
หมวดหมู่:สกุลมะลิ
หมวดหมู่:ไม้ดอกไม้ประดับ
หมวดหมู่:พืชแบ่งตามสกุล
หมวดหมู่:ดอกไม้ที่เป็นอาหาร